Κίρκη (όνομα)

Κίρκη, ελληνικό γυναικείο κύριο όνομα (βαφτιστικό όνομα).
Ετυμολογία του ονόματος
Όνομα αρχαιοελληνικής προέλευσης, που πιθανώς ανάγεται στο ουσιαστικό κίρκος «γεράκι», αβέβαιου ετύμου, ίσως ονοματοποιημένη λέξη που συνδέεται με το αρχαιοελληνικό συνώνυμο κρέξ.Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα 2005

Στην αρχαιοελληνική μυθολογία, η ἐϋπλόκαμος Κίρκη ήταν κόρη του θεού Ήλιου και της ωκεανίδας Πέρσης (Οδύσσεια, κ΄ 135). Σύμφωνα με τον Ησίοδο, με τον Οδυσσέα έκανε τον Ἄγριο (Θεογονία, 1011).William Smith, Dictionary of Greek and Roman Biography and Mythology, Λονδίνο (1873), «Circe»

Σήμερα, μετωνυμικά, Κίρκη είναι η καταλυτική γοητεία που επιδρά πάνω στον άνθρωπο, που δεσμεύει και αιχμαλωτίζει κάποιον, λ.χ. η Κίρκη της εξουσίας.Γεώργιος Μπαμπινιώτης, ό.π.

Αν δεχτούμε ότι η ετυμολόγηση της Κίρκης ανάγεται στη λέξη κίρκος, τότε σημασιολογικά το όνομα Κίρκη είναι παρεμφερές με τα ονόματα Ιέραξ, Γεράκης, Γερακίνα, Παχώμιος, Φάλκος κτλ.
Διάδοση του ονόματος
Το βαφτιστικό ανασύρθηκε από τη λήθη τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο.
Ονομαστική εορτή
Το όνομα Κίρκη δεν καταγράφεται στα συναξάρια και τα αγιολόγια της Ορθόδοξης Εκκλησίας, επομένως μπορεί να γιορτάζει τη γιορτή των αγίων Πάντων (56 ημέρες ή 8 εβδομάδες μετά την Κυριακή του Πάσχα).

Δείτε επίσης
 Κίρκη, θεότητα, κόρη του  Ήλιου
 Κίρκη, αστεροειδής της Κύριας Ζώνης Αστεροειδών

 Εξωτερικοί σύνδεσμοι 

Σημειώσεις

Κατηγορία:Γυναικεία ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία